turjo4nis/wikipedia-bn-dump-20250701 huggingface dataset:
ব্রুষিকা মেহতা

ব্রুষিকা মেহতা একজন ভারতীয় অভিনেত্রী এবং পেশাদার নৃত্যশিল্পী যিনি মূলত হিন্দি টেলিভিশন জগতের সাথে যুক্ত। তিনি ২০১২ সালে লাইফ ওকে চ্যানেলে সম্প্রচারিত আসমান সে আগে ধারাবাহিকে অভিনয়ের মাধ্যমে তার কর্মজীবন শুরু করেন। ব্রুষিকা দিল দোস্তি ডান্স ধারাবাহিকে শ্যারন রাই প্রকাশ, ইয়ে তেরি গালিয়া ধারাবাহিকে অস্মিতা "পুচকি" মজুমদার এবং ইয়ে রিশতা কেয়া কেহলাতা হ্যায় ধারাবাহিকে ডক্টর রিদ্ধিমা সাক্সেনার চরিত্রে অভিনয়ের জন্য সবচেয়ে বেশি পরিচিত।

জীবনের প্রথমার্ধ 
ব্রুষিকা মেহতার জন্ম আহমেদাবাদে এবং তিনি মুম্বাইতে বড় হয়ে উঠেছেন।  তিনি মুম্বাইয়ের তোলানি কলেজ অফ কমার্স থেকে স্নাতক ডিগ্রি অর্জন করেন।  মেহতা একজন পেশাদার নৃত্যশিল্পী।

ব্যক্তিগত জীবন 
১১ ডিসেম্বর ২০২২ তারিখে, তিনি টরন্টোবাসীসফটওয়্যার ইঞ্জিনিয়ার সৌরভ ঘেদিয়ার সাথে বাগদান করেন।  এই দম্পতি ২০২৩ সালের ১০ ডিসেম্বর বিয়ে করেন এবং টরন্টোতে চলে যান।

কর্মজীবন 
২০১২ সালে আসমান সে আগ  ধারাবাহিকে অভিনয়ের মাধ্যমে তার টেলিভিশন জগতে আত্মপ্রকাশ হয়। তিনি ২০১৩ থেকে ২০১৫ সাল পর্যন্ত চ্যানেল ভি -এর দিল দোস্তি ডান্স ধারাবাহিকে শ্যারন রাই প্রকাশের ভূমিকায় অভিনয় করেন, যেখানে তার সহ অভিনেতা ছিলেন শান্তনু মহেশ্বরী ।  এই চরিত্রটি তার অভিনয় জীবনের একটি গুরুত্বপূর্ণ মোড় হিসেবে প্রমাণিত হয়। ব্রুশিকা এবং শান্তনুর জুটি হিন্দি যুব টেলিভিশন ধারাবাহিকের সবচেয়ে সফল জুটিগুলির মধ্যে একটি হিসাবে গন্য করা হয়।

এর পরে, তিনি পর্বভিত্তিক ধারাবাহিক ইয়ে হ্যায় আশিকি -এর একটি পর্বে অভিনয় করেন।  ২০১৫ সালে, তিনি জিং -এর পর্বভিত্তিক ধারাবাহিক পেয়ার তুনে কেয়া কিয়া -এর একটি পর্বে অভিনয় করেছেন এবং জি টিভির আধিভৌতিক বিষয়ের উপর নির্মিত পর্বভিত্তিক ধারাবাহিক ফিয়ার ফাইলের একটি পর্বের অংশ ছিলেন। 

২০১৫ সালে, তিনি  বিপরীতে টুইস্ট ওয়ালা লাভ  ধারাবাহিকে অমৃতা প্রসাদের চরিত্রে অভিনয় করেছিলেন। এই ধারাবাহিকে তিনি অভিনেতা রোহন গান্দোত্রার সাথে জুটি বাঁধেন। পরবর্তীকালে, তিনি অভিনেতা রবিশ দেশাইয়ের সাথে সাতরঙ্গী সাসুরালে নামক ধারাবাহিকে কাজ করেন, যেখানে তিনি কাইরা চরিত্রে অভিনয় করেছিলেন। ২০১৬ সালে, তিনি ইউটিউবের দেশি এক্সপ্লোরার্স জর্ডান অনুষ্ঠান উপস্থাপনা করেছিলেন।

২০১৬ সালে, তিনি স্টার প্লাসের জনপ্রিয় ধারাবাহিক ইশকবাজ -এ ইশানার চরিত্রে অভিনয় করেছিলেন এবং এই ধারাবাহিকে তিনি অভিনেতা কুণাল জয়সিং-এর সাথে কাজ করেন। 

এরপর, তিনি ভিউ নামক ডিজিটাল গনমাধ্যমের ট্রুথ অর তামান্না  নামক ওয়েব সিরিজে তামান্না চরিত্রে অভিনয় করেন করেন। ২০১৮ থেকে ২০২০ সাল পর্যন্ত, তিনি জি টিভির ইয়ে তেরি গালিয়ান ধারাবাহিকে অবিনাশ মিশ্রের সাথে কাজ করেন। এই ধারাবাহিকে তিনি অস্মিতা "পুচকি" কুমারী চরিত্রে অভিনয় করেন এবং আরও সাফল্য অর্জন করেন।

২০২০ সালের  ৩০শে নভেম্বর থেকে ২২শে ডিসেম্বর পর্যন্ত, তিনি স্টারপ্লাসের ইয়ে রিশতা কেয়া কেহলাতা হ্যায় ধারাবাহিকে ডক্টর ঋদ্ধিমা সাক্সেনার চরিত্রে অভিনয় করেছিলেন, যেখানে তার সহ অভিনেতা ছিলেন মহসিন খান।

চলচ্চিত্র তালিকা

টেলিভিশন

বিশেষ উপস্থিতি

ওয়েব সিরিজ

সঙ্গীত ভিডিও

পুরস্কার এবং মনোনয়ন

তথ্যসূত্র 

১৯৯৪-এ জন্ম
জীবিত ব্যক্তি
ভারতীয় টেলিভিশন অভিনেত্রী
অলকা সিং অর্কবংশী

অলকা সিং অর্কবংশী (জন্ম: ১৫ মে ১৯৭৯) হলেন উত্তরপ্রদেশের একজন ভারতীয় রাজনীতিবিদ। তিনি হারদোই জেলার সান্দিলা বিধানসভা কেন্দ্রের একজন বিধায়ক। তিনি ভারতীয় জনতা পার্টির প্রতিনিধিত্ব করেন। তিনি ২০২২ সালের উত্তরপ্রদেশ বিধানসভা নির্বাচনে জয়ী হন।

প্রাথমিক জীবন এবং শিক্ষা 
অর্কবংশী লখনউ জেলার সরোজনীনগরের বাসিন্দা। তিনি অনুপ সিংকে বিয়ে করেছেন। তিনি ২০০৭ সালে এলাহাবাদ কৃষি ইনস্টিটিউট থেকে এমবিএ সম্পন্ন করেন।

কর্মজীবন 
অর্কবংশী ২০২২ সালের উত্তরপ্রদেশ বিধানসভা নির্বাচনে ভারতীয় জনতা পার্টির প্রতিনিধিত্ব করে সান্দিলা বিধানসভা কেন্দ্র থেকে জয়ী হন। তিনি ১,০১,৭৩০ ভোট পেয়ে বিএসপির আব্দুল মান্নানকে ৩৭,১০৩ ভোটের ব্যবধানে পরাজিত করেন।

তথ্যসূত্র 

হারদোই জেলার ব্যক্তি
২১শ শতাব্দীর ভারতীয় নারী রাজনীতিবিদ
উত্তরপ্রদেশ বিধানসভার সদস্য ২০২২-২০২৭
উত্তরপ্রদেশের ভারতীয় জনতা পার্টির রাজনীতিবিদ
জীবিত ব্যক্তি
উত্তরপ্রদেশ বিধানসভার নারী সদস্য
১৯৭৯-এ জন্ম
নিধি শাহ

নিধি শাহ একজন ভারতীয় অভিনেত্রী যিনি মূলত টেলিভিশন জগতের সাথে যুক্ত। নিধি কালারস টিভির তু আশিকি ধারাবাহিকে পূর্বা শর্মা শেঠি এবং স্টার প্লাসের অনুপমা  ধারাবাহিকে কিঞ্জল দাভে শাহ চরিত্রে অভিনয়ের জন্য সর্বাধিক পরিচিত।

কর্মজীবন 
২০১১ সালে "দ্যাটস সো অসাম" ওয়েব সিরিজে শিশুশিল্পী হিসেবে কাজ করে নিধি শাহ অভিনয় জগতে প্রবেশ করেন। এরপর তিনি ২০১৩ সালের হিন্দি চলচ্চিত্র মেরে ড্যাড কি মারুতি এবং ফাটা পোস্টার নিকলা হিরো-তে ছোট ছোট স্বল্পদৈর্ঘ্য চরিত্রে চরিত্রে অভিনয় করেছিলেন।

তিনি ২০১৬ সালে স্টার প্লাস চ্যানেলের জানা না দিল সে দূর ধারাবাহিকে শ্বেতা কাশ্যপের চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন।

২০১৭ থেকে ২০১৯ সাল পর্যন্ত, তিনি তু আশিকি ধারাবাহিকে পূর্বা শর্মা শেঠির চরিত্রে অভিনয় করেছিলেন, যেখানে তার সহ অভিনেতা ছিলেন কিরন রাজ। ২০১৯ সালে, তিনি কালারস টিভির কবচ মাহাশিবরাত্রী ধারাবাহিকে সুমন পটবর্ধনের চরিত্রে অভিনয় করেছিলেন।

তিনি ২০২০ সালে স্টার ভারত চ্যানেলেরকার্তিক পূর্ণিমা ধারাবাহিকে শানায়া অরোরা চরিত্রে অভিনয় করেছিলেন। সেই একই বছর তিনি ডেটিং সিয়াপা  নামক ওয়েব শৃঙ্খলায় বিধি চরিত্রে অভিনয় করেছিলেন।

২০২০ সালের জুলাই থেকে, তিনি স্টার প্লাসের অনুপমা ধারাবাহিকে কিঞ্জল দাভ শাহের চরিত্রে অভিনয় করেছিলেন। এই ধারাবাহিকে প্রথমে তিনি  আশিস মেহরোত্রা  এবং পরে গৌরব শর্মার সাথে জুটি বাঁধেন। ধারাবাহিকটি তার অভিনয় জীবনের একটি গুরুত্বপূর্ণ মোড় হিসেবে প্রমাণিত হয়। ২০২৩ সালের নভেম্বরে, তিনি একটি সাক্ষাৎকারে প্রকাশ করেন যে তিনি তিনি অনুষ্ঠান থেকে বেরিয়ে এসেছেন। পরে ২০২৩ সালের ডিসেম্বরে পুনরায় তিনি ধারাবাহিকে যোগদান করেন। তবে ধারাবাহিকের গল্পের পরিবর্তনের কারণে তিনি ২০২৪ সালের অক্টোবরে স্থায়ীভাবে অনুষ্ঠানটি ছেড়ে দেন এবং তার স্থানে মিলোনি কাপাডিয়া কিঞ্জল চরিত্রে অভিনয় করতে শুরু করেন।

চলচ্চিত্র তালিকা

চলচ্চিত্র

টেলিভিশন

ওয়েব সিরিজ

সঙ্গীত ভিডিও

পুরস্কার এবং মনোনয়ন

তথ্যসূত্র 

২১শ শতাব্দীর ভারতীয় অভিনেত্রী
জীবিত ব্যক্তি
জন্মের বছর অনুপস্থিত (জীবিত ব্যক্তি)
ভারতীয় টেলিভিশন অভিনেত্রী
রাজেন্দ্র কুমারী বাজপেয়ী

রাজেন্দ্র কুমারী বাজপেয়ী (৮ ফেব্রুয়ারি ১৯২৫ - ১৭ জুলাই ১৯৯৯) ছিলেন একজন ভারতীয় জাতীয় কংগ্রেসের রাজনীতিবিদ। তিনি ভারতের প্রাক্তন কেন্দ্রীয় মন্ত্রী এবং পন্ডিচেরির প্রাক্তন উপরাজ্যপাল। তিনি ১৯৮০, ১৯৮৪ এবং ১৯৮৯ সালে সীতাপুর আসন থেকে তিনবার লোকসভায় নির্বাচিত হয়েছিলেন। তিনি  প্রাক্তন প্রধানমন্ত্রী ইন্দিরা গান্ধীর ঘনিষ্ঠ সহযোগী ছিলেন।

প্রাথমিক জীবন এবং পরিবার 
তিনি ১৯২৫ সালের ৮ ফেব্রুয়ারি বিহারের ভাগলপুর জেলার লালুচকে পণ্ডিত এস কে মিশ্রের ঘরে জন্মগ্রহণ করেন। তিনি ছিলেন রবি শঙ্কর শুক্লার নাতনি এবং শ্যামাচরণ শুক্লার ভাগ্নী। স্কুলের পড়াশোনার পর তিনি এলাহাবাদ বিশ্ববিদ্যালয় থেকে এমএ এবং পিএইচডি ডিগ্রি অর্জন করেন।

তিনি ১৯৪৭ সালে ডিএন বাজপেয়ীকে বিয়ে করেন, যিনি পেশায় একজন শিক্ষক ছিলেন, যিনি ১৯৪২ সালের ভারত ছাড়ো আন্দোলনেও অংশগ্রহণ করেছিলেন। এই দম্পতির একটি ছেলে অশোক বাজপেয়ী এবং একটি মেয়ে শ্রীমতি মনীষা দ্বিবেদী ছিল।

কর্মজীবন 
তিনি ১৯৬২ থেকে ৭৭ সাল পর্যন্ত উত্তরপ্রদেশ বিধানসভার সদস্য ছিলেন। তিনি উত্তরপ্রদেশ কংগ্রেস কমিটির (ইউপিসিসি) প্রধান এবং প্রাক্তন প্রধানমন্ত্রী ইন্দিরা গান্ধীর ঘনিষ্ঠ সহযোগী ছিলেন। অবশেষে তিনি উত্তরপ্রদেশের মন্ত্রিসভায় বিভিন্ন মন্ত্রণালয়ের দায়িত্ব পালন করেন (১৯৭০-৭৭)। এরপর, তিনি ১৯৮০, ১৯৮৪ এবং ১৯৮৯ সালে সীতাপুর থেকে টানা তিনবার লোকসভায় নির্বাচিত হন। রাজীব গান্ধীর প্রধানমন্ত্রী থাকাকালীন তিনি সমাজকল্যাণ মন্ত্রণালয়ের স্বাধীন দায়িত্বে (১৯৮৪-৮৬), শ্রম মন্ত্রণালয়ের স্বাধীন দায়িত্বে (১৯৮৬-৮৭) এবং সমাজকল্যাণ মন্ত্রণালয়ের স্বাধীন দায়িত্বে (১৯৮৭-৮৯) কেন্দ্রীয় প্রতিমন্ত্রী হন। তিনি ২ মে ১৯৯৫ থেকে ২২ এপ্রিল ১৯৯৮ পর্যন্ত পন্ডিচেরির উপরাজ্যপাল নিযুক্ত ছিলেন।

দীর্ঘ কিডনিজনিত অসুস্থতার পর তিনি ১৯৯৯ সালের ১৭ জুলাই এলাহাবাদে মারা যান। তিনি তার স্বামী এবং সন্তানদের রেখে গেছেন। তার মৃত্যুর সময়, তার পুত্র অশোক বাজপেয়ী জেলা কংগ্রেস কমিটির সভাপতি এবং তাঁর পুত্রবধূ ডঃ রঞ্জনা বাজপেয়ী উত্তরপ্রদেশ মহিলা কংগ্রেসের সভানেত্রী ছিলেন।

তথ্যসূত্র 

ভারতের রাজ্য মন্ত্রিপরিষদের নারী মন্ত্রী
২০শ শতাব্দীর ভারতীয় নারী রাজনীতিবিদ
পুদুচেরির রাজনীতিতে নারী
উত্তরপ্রদেশ বিধানসভার নারী সদস্য
উত্তরপ্রদেশের রাজ্য মন্ত্রিপরিষদের মন্ত্রী
এলাহাবাদ বিশ্ববিদ্যালয়ের প্রাক্তন শিক্ষার্থী
উত্তরপ্রদেশের লোকসভা সদস্য
নবম লোকসভার সদস্য
অষ্টম লোকসভার সদস্য
সপ্তম লোকসভার সদস্য
উত্তরপ্রদেশ বিধানসভার সদস্য ১৯৭৪-১৯৭৭
উত্তরপ্রদেশ বিধানসভার সদস্য ১৯৬৯-১৯৭৪
উত্তরপ্রদেশ বিধানসভার সদস্য ১৯৬৭-১৯৬৯
উত্তরপ্রদেশ বিধানসভার সদস্য ১৯৬২-১৯৬৭
এলাহাবাদের রাজনীতিবিদ
১৯৯৯-এ মৃত্যু
১৯২৫-এ জন্ম
উত্তরপ্রদেশের ভারতীয় জাতীয় কংগ্রেসের রাজনীতিবিদ
ভারতের কেন্দ্রশাসিত অঞ্চলের নারী উপরাজ্যপাল এবং প্রশাসক
পুদুচেরির উপরাজ্যপাল
সীতাপুর জেলার ব্যক্তি
ভাগলপুর জেলার ব্যক্তি
ভারতের কেন্দ্রীয় নারী প্রতিমন্ত্রী
অঙ্কিতা শর্মা

অঙ্কিতা শর্মা একজন ভারতীয় টেলিভিশন অভিনেত্রী। তিনি সনি এন্টারটেইনমেন্ট টেলিভিশনের অনুষ্ঠান বাত হামারি পাক্কি হ্যায় -তে সাঁচি শ্রাবণ জয়সওয়াল চরিত্রে, লাইফ ওকের অমৃত মন্থন ধারাবাহিকে রাজকুমারী নিমৃত সোধি মালিক / নাতাশা ওবেরয় চরিত্রে, কালারস টিভির রংগরসিয়া ধারাবাহিকে লায়লা চরিত্রে এবং চক্রবর্তী অশোক সম্রাট ধারাবাহিকে নূর খোরাসান চরিত্রে অভিনয় করার জন্য সর্বাধিক পরিচিত।

ব্যক্তিগত জীবন 
অভিনয়ে আসার আগে অঙ্কিতা শর্মা শাস্ত্রীয় নৃত্য ও সঙ্গীতের প্রশিক্ষন গ্রহন করেছিলেন। ২০০৮ সালে যখন তার প্রশিক্ষন সম্পন্ন হয়, তখন তাকে বিশারদ ডিগ্রি প্রদান করা হয়। এই ডিগ্রিটি তার জন্য খুবই গুরুত্বপূর্ণ ছিল, কারণ তিনি সবসময় একজন নৃত্যশিল্পী হতে চেয়েছিলেন।[ তথ্যসূত্র প্রয়োজন ] অঙ্কিতা ২০১৫ সালের ২৪ জানুয়ারী  তারিখে মায়াঙ্ক শর্মার সাথে বাগদান করেন এবং ২০১৫ সালের ৯ মার্চ তারিখে তাকে বিয়ে করেন।

টেলিভিশন

তথ্যসূত্র

ভারতীয় টেলিভিশন অভিনেত্রী
১৯৭৭-এ জন্ম
জীবিত ব্যক্তি
ভূমি ত্রিবেদী

ভূমি ত্রিবেদী একজন ভারতীয় গায়িকা, যিনি গোলিওঁ কি রাসলীলা: রাম-লীলা (২০১৩) চলচ্চিত্রে রাম চাহে লীলা এবং জিরো (২০১৮) চলচ্চিত্রে হুসন পারচম হিন্দি গানের নেপথ্য গায়িকা হিসাবে সবচেয়ে বেশি পরিচিত। তিনি তার গানের জন্য বেশ কয়েকটি পুরস্কার এবং মনোনয়ন পেয়েছেন।

জীবন এবং কর্মজীবন 
ত্রিবেদী গুজরাটের ভদোদরার একটি সঙ্গীতমনস্ক পরিবারের সন্তান।  অষ্টম শ্রেণীতে পড়ার সময় থেকেই তার সঙ্গীতশিক্ষা শুরু করে। তার বাবা একজন রেলওয়ের কর্মচারী যিনি গান গাইতে ভালোবাসেন এবং তার মা একজন লোকশিল্পী যার নিজস্ব সঙ্গীত দল রয়েছে।  তার বড় বোন একজন ইঞ্জিনিয়ার এবং একজন প্রশিক্ষিত ভরত নাট্যম নৃত্যশিল্পী। 

২০০৭ সালে, ত্রিবেদী সনি টিভির সংগীত প্রতিযোগীতামূলক রিয়েলিটি শো ইন্ডিয়ান আইডল -এর তৃতীয় মরসুমে প্রতিযোগী হিসাবে নির্বাচিত হন, কিন্তু জন্ডিসে আক্রান্ত হওয়ার কারনে তিনি অনুষ্ঠানটি ছেড়ে দেন। পরের বছর তিনি  আবার ইন্ডিয়ান আইডল ৪ -এ অংশগ্রহন করার জন্য অডিশন দিয়েছিলেন, কিন্তু তার আত্মীয়া স্তন ক্যান্সারে মারা যাওয়ার কারণে তিনি আবারও অনুষ্ঠানটি ছেড়ে দিতে বাধ্য হয়েছিলেন।  তিনি ইন্ডিয়ান আইডল ৫ -এ প্রতিযোগী হিসাবে ফিরে আসেন যেখানে তিনি দ্বিতীয় স্থান প্রাপ্ত হন। 

ত্রিবেদী, ২০১২ সালে প্রেম মায়ি চলচ্চিত্রের  বেহনে দে গানের নেপথ্য গায়িকা হিসাবে বলিউডের সংগীত জগতে প্রবেশ করেছিলেন।  তবে ২০১৩ সালে মুক্তিপ্রাপ্ত সঞ্জয় লীলা বানসালির ছবি "গোলিওঁ কি রাসলীলা: রাম-লীলা" -তে প্রিয়াঙ্কা চোপড়ার উপর চিত্রায়িত রাম চাহে লীলা গানটিতে কণ্ঠ দান করার পর প্রথম পরিচিতি এবং খ্যাতি পেতে শুরু করেন।  একটি গুজরাটি  গানের অংশ গাওয়ার জন্য ভূমিকে নির্বাচিত করা হয়েছিল, যখন তিনি জানতে পারেন যে ভনসালি তার পরবর্তী ছবিতে একটি গান গাওয়ার জন্য একটি ভিন্ন কণ্ঠ খুঁজছেন।  গানটি শ্রোতা এবং সমালোচকদের দ্বারা সমাদৃত হয়েছিল। সংগীত সমালোচকরা গানটিতে ত্রিবেদীর সংগীত পরিবেশনার প্রশংসা করেছিলেন।  বলিউডের হিন্দী গান ছাড়াও, তিনি বেশ কয়েকটি গুজরাটি ছবির জন্যো গান গেয়েছিলেন, যার মধ্যে রয়েছে জাতীয় পুরস্কারপ্রাপ্ত ছবি হেল্লারো -এর ভাগ্য়ো রে ঢোল  গানটি।

জনপ্রিয় সংগীত তালিকা

মারাঠি সংগীত

বাংলা সংগীত

গুজরাটি ডিস্কোগ্রাফি

পুরস্কার

তথ্যসূত্র 

ইন্ডিয়ান আইডলের প্রতিযোগী
২১শ শতাব্দীর ভারতীয় গায়িকা
২১শ শতাব্দীর ভারতীয় সঙ্গীতশিল্পী
গুজরাতের সঙ্গীতশিল্পী
গুজরাতের নারী সঙ্গীতজ্ঞ
১৯৮৪-এ জন্ম
বড়োদরার ব্যক্তি
ভারতীয় নেপথ্য গায়িকা
বলিউডের নেপথ্য সঙ্গীতশিল্পী
জীবিত ব্যক্তি
প্রিনাল ওবেরয়

প্রিনাল ওবেরয় সিং একজন ভারতীয় অভিনেত্রী যিনি মূলত হিন্দি ধারাবাহিক জগতের সাথে যুক্ত। প্রিনাল কালারস টিভির ইতিহাসভিত্তিক ধারাবাহিক চক্রবর্তী অশোক সম্রাট -এ সম্রাজ্ঞী চারুমিত্রার ভূমিকায় অভিনয় করার জন্য সর্বাধিক পরিচিত এবং জনপ্রিয়। প্রিনাল একটি গুজরাটি ছবিতেও কাজ করেছিলেন।  তিনি আর. মাধবনের অভিনীত মুম্বাই মেরি জান চলচ্চিত্রে কাজ করেছেন। তিনি কালারস টিভির না বোলে তুম না ম্যায় কুছ কাহা এবং স্টার প্লাসের পেয়ার কা দর্দ হ্যায় মিঠা মিঠা পেয়ারা পেয়ারা  ধারাবাহিকে অভিনয়।

ব্যক্তিগত জীবন 
প্রিনাল  স্যার সিজে হাই স্কুল তারদেও থেকে তার স্কুলজীবন শেষ করেছেন। প্রিনাল ২০১৪ সালের ফেব্রুয়ারিতে বারাণসীতে অভিনেতা পঙ্কজ সিংকে বিয়ে করেন।  বিয়ের আগে তাদের এক বছর ধরে প্রেমের সম্পর্ক ছিল।

চলচ্চিত্র তালিকা

চলচ্চিত্র

টেলিভিশন

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
সরিতা ভাদৌরিয়া

সরিতা ভাদৌরিয়া (জন্ম ৪ জানুয়ারী ১৯৬৩) হলেন উত্তরপ্রদেশের একজন ভারতীয় রাজনীতিবিদ। তিনি ভারতের উত্তরপ্রদেশের ১৮তম বিধানসভার সদস্য। তিনি উত্তরপ্রদেশের ইটাওয়া আসন থেকে নির্বাচিত হয়েছেন। এই আসনটি মুলায়ম সিং যাদব এবং অখিলেশ যাদবের শক্ত ঘাঁটি বলে মনে করা হয়। তিনি ২০১৭ সালের বিধানসভা নির্বাচনে সমাজবাদী পার্টির প্রার্থীকে ১৭২৩৪ ভোটে এবং ২০২২ সালের বিধানসভা নির্বাচনে ৪২৭৭ ভোটে পরাজিত করেছিলেন।

রাজনৈতিক জীবন 
তিনি ১৯৯৯ সালে রাজনীতিতে প্রবেশ করেন এবং ইটাওয়া নির্বাচনী এলাকা থেকে কংগ্রেসের টিকিটে সংসদীয় নির্বাচনে প্রতিদ্বন্দ্বিতা করে ব্যর্থ হন। এর পরপরই ২০০০ সালে তিনি ভারতীয় জনতা পার্টিতে যোগ দেন এবং আবার ২০০৪ সালের লোকসভা নির্বাচনে ইটাওয়া আসন থেকে প্রতিদ্বন্দ্বিতা করেন কিন্তু হেরে যান। প্রাথমিকভাবে তিনি একজন মৌলিক সমাজকর্মী হিসেবে জনসমক্ষে কাজ শুরু করেন এবং শীঘ্রই জনসাধারণের মধ্যে জনপ্রিয়তা অর্জন করেন। ২০০৭ সালে তাকে বিজেপির উত্তরপ্রদেশ ইউনিটের সম্পাদক করা হয়। ২০১০ সালে স্মৃতি ইরানি যখন সভাপতি ছিলেন, তখন তাকে বিজেপি মহিলা মোর্চার জাতীয় সহ-সভাপতি করা হয়। ২০১৩ সালে তাকে ভারতীয় জনতা পার্টির উত্তরপ্রদেশ ইউনিটের সহ-সভাপতি করা হয়। বর্তমানে তিনি প্রধানমন্ত্রী শ্রী নরেন্দ্র মোদীর নেতৃত্বে বেটি বাঁচাও বেটি পড়াও অভিযানের উত্তরপ্রদেশ সভাপতির পদে অধিষ্ঠিত। ২০১৭ সালে তিনি ভারতীয় জনতা পার্টির প্রার্থী হিসেবে ইটাওয়া (বিধানসভা কেন্দ্র) থেকে উত্তরপ্রদেশ বিধানসভার সদস্য নির্বাচিত হন। এই নির্বাচনে তিনি ৯১২৩৪ ভোট পেয়েছেন।

ব্যক্তিগত জীবন 
তার স্বামীর নাম ছিল অভয় বীর সিং। তার দুই ছেলে এবং এক মেয়ে রয়েছে, যার বিয়ে হয়েছে একজন ডাক্তার আশীষ চৌহানের সাথে।

তথ্যসূত্র 

উত্তরপ্রদেশ বিধানসভার সদস্য ২০২২-২০২৭
২১শ শতাব্দীর ভারতীয় নারী রাজনীতিবিদ
উত্তরপ্রদেশ বিধানসভার নারী সদস্য
১৯৬৩-এ জন্ম
উত্তরপ্রদেশের ভারতীয় জনতা পার্টির রাজনীতিবিদ
উত্তরপ্রদেশ বিধানসভার সদস্য ২০১৭-২০২২
জীবিত ব্যক্তি
উত্তরপ্রদেশের ভারতীয় জাতীয় কংগ্রেসের রাজনীতিবিদ
সুখমণি সাদনা

সুখমনি সাদনা হলেন একজন ভারতীয় লেখিকা এবং অভিনেত্রী। তিনি মূলত অমৃতসরের বাসিন্দা। তিনি ফেস নামক একটি ডিজিটাল মাসিক পত্রিকার প্রধান সম্পাদক। তিনি সনি এন্টারটেইনমেন্ট টেলিভিশনে সম্প্রচারিত টিভি ধারাবাহিক খোটে সিক্কে -তে উত্তরা বকশির ভূমিকায় অভিনয় করে খ্যাতি অর্জন করেছিলেন।

জীবনের প্রথমার্ধ 
সাদনা দেরাদুনের ওয়েলহ্যাম গার্লস স্কুলে পড়াশোনা করেছেন এবং দিল্লি বিশ্ববিদ্যালয়ের লেডি শ্রী রাম কলেজ থেকে স্নাতক ডিগ্রি অর্জন করেছেন।  তিনি মুম্বাইয়ের সেন্ট জেভিয়ার্স কলেজেও পড়াশোনা করেছেন।[ তথ্যসূত্র প্রয়োজন ]

কর্মজীবন 
বর্তমানে তিনি মুম্বাইয়ের ওগিলভিতে কর্মরতা। সাদনা ভোডাফোনের মতো ব্র্যান্ডের বিজ্ঞাপন লিখেছেন এবং কপিরাইটার হিসেবে কাজ করেছেন।  তিনি বহু চলচ্চিত্র এবং ওয়েব সিরিজে অভিনয় করেছেন এবং চিত্রনাট্যকার হিসাবেও কাজ করেছেন।

চলচ্চিত্র তালিকা

চলচ্চিত্র

টেলিভিশন

ওয়েব সিরিজ

লেখক হিসেবে

তথ্যসূত্র 

জন্মের বছর অনুপস্থিত (জীবিত ব্যক্তি)
ওয়েলহাম গার্লস স্কুলের প্রাক্তন শিক্ষার্থী
হিন্দি টেলিভিশন অভিনেত্রী
হিন্দি চলচ্চিত্র অভিনেত্রী
ভারতীয় নারী চিত্রনাট্যকার
ভারতীয় টেলিভিশন অভিনেত্রী
ভারতীয় ওয়েব ধারাবাহিক অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
শীতল ঠক্কর

শীতল ঠক্কর একজন অভিনেত্রী যিনি মূলত ভারতীয় টেলিভিশন এবং নাট্য জগতের সাথে যুক্ত। তিনি কিছু হিন্দি ধারাবাহিক এবং কয়েকটি গুজরাটি নাটকে কাজ করেছেন। তিনি কিছুটা মডেলিংও করেছেন। তিনি বেলি ড্যান্সিংও জানেন।

কর্মজীবন 
তিনি ডিডি ন্যাশনাল চ্যানলে বিকেল বেলায় সম্প্রচারিত  স্বাভিমান  ধারাবাহিকে অভিনয় করেছিলেন যা তার প্রথম অভিনয় প্রকল্প। এরপর, তিনি অনেক হিন্দি ধারাবাহিকে অভিনয় করেছিলেন। তিনি বেশিরভাগ ইতিবাচক ও সহায়ক চরিত্রে অভিনয় করেছিলেন। তিনি নীরজ ভোরার গুজরাটি নাটক, আফলাতুন- এ অভিনয় করেছেন। তিনি বিখ্যাত হিন্দী ধারাবাহিক সারাভাই ভার্সেস সারাভাই -এ সোনিয়া চরিত্রে অভিনয় করেছিলেন।

টেলিভিশন

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় মঞ্চ অভিনেত্রী
ভারতীয় টেলিভিশন অভিনেত্রী
জীবিত ব্যক্তি
শিবা আকাশদীপ সাবির

শিবা আকাশদীপ সাবির একজন ভারতীয় অভিনেত্রী যিনি প্রধানত হিন্দি চলচ্চিত্র জগতে অভিনয় করার জন্য পরিচিত।

জীবন এবং কর্মজীবন 
শিবা মূলত হিন্দি চলচ্চিত্রে অভিনয় করার জন্য পরিচিত। তিনি ১৯৯৬ সালে চলচ্চিত্র নির্মাতা আকাশদীপ সাবিরকে  বিয়ে করেন।  শিবা ঘাট এবং মিস ৪২০ -এর মতো চলচ্চিত্রে সাবিরের পরিচালনায় কাজ করেছিলেন। তিনি এবং তার স্বামী আকাশদীপ ভৌতিক টিভি ধারাবাহিক ' ভূত আয়া' -এর প্রযোজনা করেছিলেন এবং এই ধারাবাহিকের মাধ্যমে শিবা টেলিভিশন জগতে প্রযোজক হিসাবে প্রত্যাবর্তন করেন।

চলচ্চিত্র তালিকা 

 রকি অর রানি কি প্রেম কাহানি (২০২৩) মোনা সেন চরিত্রে 
 হাম বাজা বাজা দেঙ্গে (২০১৫)
 দম (২০০৩)
 বস্তি (২০০৩)

 ৫০০ কা নোট (২০০২)
 মেরি পার্টিগ্যা (২০০২)
 এক অর জং (২০০১)
 বুথনি (২০০০)
 ঘাট (২০০০)
 জ্বালামুখী (২০০০) (আইটেম গান)
 কাল সাম্রাজ্য (১৯৯৯)
 মিস ৪২০ (১৯৯৮)
 অজ্ঞানী সায়া (১৯৯৮)
 জিও শান সে (১৯৯৭)
 কালিয়া  (১৯৯৭) এসিপি প্রিয়াঙ্কা সিনহা হিসেবে
 শেয়ার বাজার (১৯৯৭)
 লাহু কে দো রং (১৯৯৭) (আইটেম গান)
 রাবন রাজ: একটি সত্য গল্প (১৯৯৫)
 সুরক্ষা (১৯৯৫)
 কিং সোলোমান (১৯৯৫) ( মালায়ালম চলচ্চিত্র)
 সানাম তেরি কসম (১৯৯৪)
 তিসরা কৌন (১৯৯৪) (আইটেম গান)
 প্যার কা রোগ (১৯৯৪)
 হাম হ্যায় কামাল কে (১৯৯৩)
 বয়ফ্রেন্ড (১৯৯৩)
 আসমান সে গিরা (১৯৯২)
 সূর্যবংশী (১৯৯২)
 মিস্টার বন্ড (১৯৯২) সুনিতা চরিত্রে
 প্যার কা সায়া (১৯৯১)
 বারিশ ১৯৯১
 নাচনেওয়ালে গানেওয়ালে (১৯৯১)
 ইয়ে আগ কাব বুঝেগি (১৯৯১) পূজা হিসেবে  (অভিষেক)
 আথিসায়া পিরাভি (১৯৯০) প্রথম চলচ্চিত্র (তামিল)

টেলিভিশন

তথ্যসূত্র 

জন্মের বছর অনুপস্থিত (জীবিত ব্যক্তি)
মুম্বইয়ের অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
মুম্বইয়ের নারী মডেল
জীবিত ব্যক্তি
হিন্দি চলচ্চিত্র অভিনেত্রী
উত্তর কোরিয়া অলিম্পিক কমিটি

উত্তর কোরিয়া অলিম্পিক কমিটি (; এছাড়াও সংক্ষেপে আইওসি কোড পিআরকে দ্বারা পরিচিত) হলো উত্তর কোরিয়ার জাতীয় অলিম্পিক কমিটি। এই সংস্থাটির ১৯৫৩ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৫৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর উত্তর কোরিয়ার পিয়ংইয়ংয়ে অবস্থিত।

বর্তমানে উত্তর কোরিয়া অলিম্পিক কমিটির সভাপতির দায়িত্ব পালন করছেন ইল গুক কিম, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন চোল হো কো।

ইতিহাস
১৯৫৩ সালে উত্তর কোরিয়ার বহু-ক্রীড়ার সর্বোচ্চ সংস্থা হিসেবে উত্তর কোরিয়া অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় উনিশ বছর পর উত্তর কোরিয়া ১৯৭২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

আরও দেখুন
 অলিম্পিকে উত্তর কোরিয়া

তথ্যসূত্র

বহিঃসংযোগ
  
 এএনওসিতে উত্তর কোরিয়া অলিম্পিক কমিটি 
 অলিম্পিডিয়ায় উত্তর কোরিয়া অলিম্পিক কমিটি 
 অলিম্পিক.কমে উত্তর কোরিয়া অলিম্পিক কমিটি  

জাতীয় অলিম্পিক কমিটি
অলিম্পিকে উত্তর কোরিয়া
উত্তর কোরিয়ার ক্রীড়া পরিচালনা পরিষদ
১৯৫৩-এ উত্তর কোরিয়ায় প্রতিষ্ঠিত
১৯৫৩-এ প্রতিষ্ঠিত ক্রীড়া সংস্থা
অমিতা খোপকার

অমিতা খোপকার হলেন একজন ভারতীয় অভিনেত্রী যিনি মারাঠি বিনোদন জগতের সাথে যুক্ত। তিনি বহু মারাঠি চলচ্চিত্র, টেলিভিশন ধারাবাহিক ও অনুষ্ঠানে কাজ করেছেন। তিনি মারাঠি নাট্য জগতের সাথেও যুক্ত আছেন।

কর্মজীবন 
খোপকার, একজন সিপরিচিত প্রবীণ মারাঠি অভিনেত্রী যিনি বিভিন্ন নাটকে অভিনয় করেছেন। তিনি মারাঠি বিনোদন জগতের একজন বরিষ্ঠ অভিনেত্রী। ১৯৮৭ সালের সন্ত গজানন শেগাভিচা চলচ্চিত্রে অভিনয়ের মাধ্যমে তিনি অভিনয় জগতে প্রবেশ করেন। তারপর তিনি বহু মারাঠি চলচ্চিত্রে অভিনয় করেছেন যাদের মধ্যে উল্লেখযোগ্য; গুরু দক্ষিণা(১৯৮৯), সখী মাজি(১৯৯৯), সাভালি(২০০৭), হ্যালো জয়হিন্দ(২০১১), লাই ভারি(২০১৪), ফোটো প্রেম(২০২১) ইত্যাদি। তিনি ২০০১ সালে মুক্তিপ্রাপ্ত জনপ্রিয় চলচ্চিত্র গদর: এক প্রেম কথা -তে অভিনয় করেছিলেন যা ছিল তার প্রথম হিন্দী চলচ্চিত্র প্রকল্প। এছাড়াও তিনি বিবিধ হিন্দী টেলিভিশন ধারাবাহিকে পার্শ্ব চরিত্রে অভিনয় করেছেন।

চলচ্চিত্র তালিকা

টেলিভিশন 

মারাঠি চলচ্চিত্র অভিনেত্রী
জন্মের বছর অনুপস্থিত (জীবিত ব্যক্তি)
জন্মের স্থান অনুপস্থিত (জীবিত ব্যক্তি)
জীবিত ব্যক্তি
ভারতীয় টেলিভিশন অভিনেত্রী
ভারতীয় মঞ্চ অভিনেত্রী
ভারতীয় চলচ্চিত্র অভিনেত্রী
হেমলতা চৌধুরী

হেমলতা চৌধুরী (জন্ম: ৩০ ডিসেম্বর ১৯৬৯) একজন ভারতীয় রাজনীতিবিদ এবং ভারতের উত্তরপ্রদেশের ১৬তম বিধানসভার সদস্য। তিনি উত্তরপ্রদেশের বাগপত নির্বাচনী এলাকার প্রতিনিধিত্ব করেছেন। তিনিবহুজন সমাজ পার্টি রাজনৈতিক দলের সদস্য।

মনোনয়নপত্র জমা দেওয়ার সময় তার কাছে নগদ ২০ কোটি টাকা ছিল। তার স্বামী এবং পরিবারের সম্পদ তিনি ঘোষণা করেননি।

প্রাথমিক জীবন এবং শিক্ষা 
হেমলতা চৌধুরী উত্তরপ্রদেশের মিরাট জেলায় একটি গুর্জার পরিবারে জন্মগ্রহণ করেন। তার বাবা ইন্দর দেও সিং একজন অবসরপ্রাপ্ত। উত্তরপ্রদেশ পুলিশে ডেপুটি সুপারিনটেনডেন্ট। তিনি চৌধুরী চরণ সিং বিশ্ববিদ্যালয় থেকে শিক্ষায় স্নাতক এবং কলায় স্নাতকোত্তর ডিগ্রি অর্জন করেছেন। বর্তমানে ভারতীয় আইন বিষয়ে পড়াশোনা করছেন। রাজনীতিতে যোগদানের আগে তিনি ইতিহাসের শিক্ষক ছিলেন।

রাজনৈতিক জীবন 
হেমলতা চৌধুরী হলেন প্রাক্তন বিধান পরিষদ সদস্য প্রশান্ত চৌধুরীর স্ত্রী। তিনি এক মেয়াদের জন্য বিধায়ক ছিলেন। তিনি বাগপত নির্বাচনী এলাকার প্রতিনিধিত্ব করেছেন এবং বহুজন সমাজ পার্টির রাজনৈতিক দলের সদস্য।

পদসমূহ

আরো দেখুন 

 বাগপত (বিধানসভা নির্বাচনী এলাকা)
 উত্তরপ্রদেশের ষোড়শ বিধানসভা
 উত্তরপ্রদেশ বিধানসভা

তথ্যসূত্র 

চৌধুরী চরণ সিং বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় নারী রাজনীতিবিদ
উত্তরপ্রদেশ বিধানসভার নারী সদস্য
জীবিত ব্যক্তি
১৯৬৯-এ জন্ম
উত্তরপ্রদেশ বিধানসভার সদস্য ২০১২-২০১৭
উত্তরপ্রদেশের বহুজন সমাজ পার্টির রাজনীতিবিদ
বাগপথের ব্যক্তি
মীরাটের রাজনীতিবিদ
উত্তরপ্রদেশ বিধান পরিষদের সদস্য
কমলিকা গুহ ঠাকুরতা

কমলিকা গুহ ঠাকুরতা একজন ভারতীয় টেলিভিশন অভিনেত্রী। তিনি মূলত পশ্চিমবঙ্গের বাসিন্দা। জি টিভিতে ১৯৯৮ সালে সম্প্রচারিত মুঝে চান্দ চাহিয়ে ধারাবাহিকে দিব্যা চরিত্রে অভিনয়ের মাধ্যামে কমলিকা তার কর্মজীবন শুরু করেন। তার অভিনয় জীবনের প্রাথমিক সাফল্য আসে স্টার প্লাসে সম্প্রচারিত একতা কপুরের বালাজি টেলিফিল্মস প্রযোজনা সংস্থার অধীনে নির্মিত জনপ্রিয় ধারাবাহিক কিউকি সাস ভি কাভি বহু থি -তে গায়িত্রী বিরানির ভূমিকায় অভিনয়ের মাধ্যমে।  এই চরিত্র তাকে বিনোদন জগতের পরিচিত মুখ করে তোলে। তিনি হিন্দু পৌরাণিক কাহিনীর উপর ভিত্তি করে নির্মিত বিষ্ণু পুরাণ টিভি ধারাবাহিকে সুমিত্রার ভূমিকায় অভিনয় করেছিলেন।

কালারস টিভিতে সম্প্রচারিত একতা কপুরের বালাজি টেলিফিল্মস প্রযোজনা সংস্থার অধীনে নির্মিত অতিলৌকিক ধারাবাহিক নাগিনে তিনি গুরু মায়ের ভূমিকায় অভিনয় করেন। গুরু মায়ের চরিত্রটি ছিল মন্দিরে নিবাসকারী একজন দেবী কালীকার উপাসক। তিনি নাগিন ধারাবাহিকের মুখ্য চরিত্র নাগীন শিবণ্যার হাত থেকে মুক্তি পাওয়ার পরিকল্পনা করতে সহয়তা করেছিলেন।

তিনি ইভ এনসলারের লেখা একক নাটক "ইমোশনাল ক্রিচার" -এর অংশ ছিলেন এবং নাটকটি ২০১৪ সালে মঞ্চে উপস্থাপিত হয়েছিল।

টিভি ধারাবাহিক এবং চরিত্র 

 মুঝে চাঁদ চাহিয়ে  ধারবাহিকে দিব্যা চরিত্রে 
 বা বহু অঊর বেবিতে অনীশের মায়ের চরিত্রে 
 কাশ্তি 
 কিউঙ্কি সাস ভি কাভি বহু থি  গায়ত্রী জামনাদাস বিরানী চরিত্রে 
 বিষ্ণু পুরাণে (টিভি সিরিজ) সুমিত্রার চরিত্রে
 কেয়া হাদসা কেয়া হকিকাতে 
 করম আপনা আপনা দেবিকা চরিত্রে 
 কস্তুরীতে গায়ত্রী দেবের চরিত্রে 
 বালিকা বধুতে প্রমিলা চরিত্রে
 ইয়াহান আমি ঘর ঘর খেলিতে তেজস্বিনী চরিত্রে 
 ঝিলমিল সিতারোঁ কা আঙ্গন হোগায় 
 জিন্দেগিতে বন্দিতা শ্রীনিবাসের চরিত্রে জয়ী 
 এক হাসিনা থি (টিভি ধারাবাহিক) তে পায়েল এবং নিত্যের মা চরিত্রে
 মহারক্ষকে: মীনা রূপে দেবী 
 লাবনীর মা দময়ন্তী চরিত্রে যোধা আকবর 
 নাগিনে গুরু মা চরিত্রে
 সাসুরাল সিমার কা- এ মহামায়া "ডাইনি" চরিত্রে
 ইয়ে রিশতা কেয়া কেহলাতা হ্যায় গুরুমা চরিত্রে
 সন্তোষী মা - কামিনী চরিত্রে
 দুর্গা মাতা কি ছায়া
 কেয়ামত সে কেয়ামত তক, দময়ন্তী চরিত্রে
 আদালতে - পর্ব ১৪৪

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
পশ্চিমবঙ্গের ব্যক্তি
ভারতীয় টেলিভিশন অভিনেত্রী
স্বাতী চিটনিস

স্বাতী চিটনিস (জন্ম ১৯৫৮/১৯৫৯  ) একজন ভারতীয় টেলিভিশন অভিনেত্রী যিনি চলচ্চিত্র ও টেলিভিশন জগতের সাথে যুক্ত। স্বাতী মারাঠি নাটযমঞ্চেও অভিনয় করেন। তিনি ২০১৬ থেকে ২০২৩ সাল পর্যন্ত স্টার প্লাসের দীর্ঘতম ধারাবাহিক ইয়ে রিশতা কেয়া কেহলাতা হ্যায় -এর দ্বিতীয় এবং তৃতীয় প্রজন্মের কাহিনীতে কার্তিক গোয়েঙ্কার দাদী সুহাসিনী আজমেরা গোয়েঙ্কার ভূমিকায় অভিনয় করেছেন। ধারাবাহিকে সুহাসিনী চরিত্রটি ছিল তৃতীয় প্রজন্মের নায়িকা চরিত্র অক্ষরা গোয়েঙ্কা শর্মার প্রপিতামহী এবং চতুর্থ প্রজন্মের নায়িকা অভিরা শর্মার প্রপিতামহী।

স্বাতী চিটনিস শুভমঙ্গল সতর্ক এবং হি পোর্গি কুনাচির মতো জনপ্রিয় চলচ্চিত্রে গুরুত্বপূর্ন ভূমিকায় অভিনয় করেছেন। তিনি পরবর্তীকালে লাগি তুঝসে লাগান, ভাই ভাইয়া অর ব্রাদারের মতো টেলিভিশন ধারাবাহিকে অভিনয় করেছিলেন। তিনি স্টার প্লাসের জনপ্রিয় ধারাবাহিক ইস পেয়ার কো কেয়া নাম দু? -এর অংশ ছিলেন যেখানে ধারাবাহিকের নায়ক চরিত্র অর্ণবের ঠাকুমা (সুভদ্রা / সুমি) চরিত্রে অভিনয় করেছিলেন।

চলচ্চিত্র তালিকা 

 ভেন্টিলেটর (২০১৬) ইন্দু চরিত্রে
 লগনা পাহাভে করুণ চরিত্রে নলিনী দীক্ষিত
 রজ্জো (২০১৩) আম্মি চরিত্রে
 রোড টু সঙ্গম (২০১০) আরা চরিত্রে

 শুভ মঙ্গল সতর্ক (২০০৬)
 হি পোর্গী কুনাচি (২০০৬) মিসেস দেশমুখের চরিত্রে
 জঙ্গল (২০০০) মিসেস মালহোত্রার চরিত্রে

টেলিভিশন

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় কণ্ঠাভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
জীবিত ব্যক্তি